برتانیې ته د زرداري سفر د خلکو په احتجاج پای ته ورسید
د بریمنګم په ښار کې د غونډې دباندي په لس ګونو پاکستانیانو برتانیې ته د زرداري د سفر خلاف مظاهره کوله.
د پاکستان جمهور ریْس آصف علي زرداري بریتانیا ته خپل سفر پرون د شنبې په ورځ وروسته له هغه نه چې د بریمنګام په ښار کې یې پاکستاني اتباعو ته وینا وکړه پای ته ورسوه. هغه په زرګونو پاکستانیانو ته چې د هغه د ګوند، د پاکستان د پیپلز پارټۍ نه یې ملاتړ کاوه وینا وکړه. ښاغلي زرداري وویل چې بریتانیا ته یې سفر ډیر بریالی و خو د هغه د سفر سره سم یو لړ جنجالانو او پوښتنې راپیدا شوې چې په داسي حال کې چې پاکستان د تر ټولو سختو سیلابونو سره لاس او ګریوان دی، ولي جمهور ریْس زرداري بریتانیا ته سفر وکړ؟ ویل کېږي چې په پاکستان کې د راغلیو سیلابونو له امله نږدې ۱۳ میلونه خلګ اغیزمن شوي دي او یادشوي سیلابونه دپاکستان د رامنځ ته کېدو راهیسي تر ټولو زوروو سیلاونه وو. د ښاغلي زرداري ۲۱ کلن زوی بیلال بوټو زرداري په راټوله شوې سیاسي غونډه کې برخه وانخیسته خو په لندن کې یې د سیلاب ځپلو خلګو دپاره د مرستې یو مرکز پرانیسته. هغه په یوې نشر شوې مرکه کې، بریتانیا ته د خپل پلار د وروستي سفر او د سفر د وخت نه دفاع وکړه. هغه داسي وویل: هغه د خپل سفر نه ښه ګټه پورته کړه. هغه خپل د سفر په لړ کې په ابو دابي کې ودریدیْ او هلته یې ۳۰۰ میلیونه درهم د سیلاب ځپلو خلګو دپاره ترلاسه کړ او د ابودابي چارواکو ژمنه ورسره وکړه چې کله سیلاونه ودریږي او موسم ښه سي نو پاکستان ته به ورشي او د ورانو شویو او اغیزمنو شویو سیمو په بیارغونه کې به مرسته وکړي. دغه راز په فرانسه کې یې ۵ میلیون پونډه او پنځه میلونه یورو ترلاسه کړې او د بریتانیې حکومت ورته ۲۰ میلیونه ایرو ورکړې. که چیری هغه دا احساس کړې وای چې په پاکستان کې د هغه پاته کیدل د سفر نه مهم دي نو زه مطمین یم چې هغه به بریتانیا ته په سفر نه وای راغلیْ. خو د بریمنګام د ښار د غونډې دباندي په لس ګونو پاکستانیانو غالمغال کاوه او مظاهرې کولې ترڅو پاکستان ته د ښاغلي زرداري سفر وغندي. ښاغلي زرداري پاکستان ته وروسته له هغه سفر وکړ چې د بریتانیې صدراعظم ډیویډ کیمیرون پر پاکستان باندي تور ولګاوه چې نورو ملکونو ته تروریزم یا ترهګري صادروي. د ښاغلي کیمیرون دغه راز څرګندونو په ډیپلوماتیکي نړۍ کې یو لړ غوغاوې راوپارولې. خو د جمعې په ورځ د چیکر په سیمه کې د لندن دباندي دواړو مشرانو ژمنه وکړه چې ملکونه به یې د تروریزم سره مبارزه کوي او دغه راز یې د دواړو ملکونو ترمنځ د نه بیلیدونکو اړیکو په اړه خبري وکړې. د پاکستان دننه غټو ستونزو ته په کتو سره او په پاکستان کې د ښاغلي زرداري شهرت ته په کتو زیات شمیر خلګ داسي پیشبیني کوي چې د هغه ګوند به په راتلونکو عمومي انتخاباتو کې د ستونزو سره مخامخ شي. د بریتانیا څخه وروسته جمهور ریْس زرداري سوریې ته سفر وکړ.